དེ་བཞིན་ཁོང་གིས་དངུལ་ཆུའི་བཙོ་ཐལ་དང་འབྲེལ་ནས་གསུངས་དོན་དུ་སྤྱིར་བཏང་འཛམ་བུའི་གླིང་ནང་མི་ཚང་མས་ཡོངས་གྲགས་ཐོག་དངུལ་ཆུ་དུག་ཡིན་པ་ཚང་མས་ཁས་ལེན་བྱེད་ཀྱི་ཡོད་རེད།ཤེས་ཀྱི་ཡོད་རེད།ང་ཚོས་ཡིན་ན་ཡང་ཤེས་ཀྱི་ཡོད་རེད།ད་ལྟ་དུས་རབས་༢༡པར་སྐད་ཆ་དེ་འཁུར་ཡོང་གི་ཡོད་རེད།ང་ཚོར་དུས་རབས་༢༡གི་སྔོན་ནས་ལོ་༤༠༠༠གོང་གི་ལོ་རྒྱུས་ཤིག་ཡོད་རེད།དངུལ་ཆུ་དུག་ཡིན་པ་ཤེས་ཀྱི་ཡོད་རེད།སྨན་ལ་འགྲོ་ཐུབ་པ་ཤེས་ཀྱི་ཡོད་རེད།སྨན་ལ་འགྲོ་རྒྱུ་ཡོད་པ་ཤེས་ཀྱི་ཡོད་རེད།སྔོན་མ་དེ་བར་ལྷ་རྗེ་བསྟན་འཛིན་ཆོས་གྲགས་ཀྱིས་གསུངས་མྱོང་།རྒྱ་མིའི་གཏམ་དཔེ་ཞིག་ལ་གསེར་ནམ་ཡང་ཐལ་བ་བཟོ་ཐུབ་ཀྱི་མ་རེད་ཟེར།ཁོ་རང་ཚོའི་གཏམ་བཤད་སྟངས་ཁོ་རང་དེ་འདྲ་རེད་ཟེར།གསེར་ཟེར་བ་དེ་རྡོག་རྡོག་རེད་མ་གཏོགས་ཐལ་བ་བཟོ་ཐུབ་ཀྱི་མ་རེད།དངུལ་ཆུ་དེ་དངུལ་ཆུའི་ནང་བསྡད་ཀྱི་རེད་མ་གཏོགས་དངུལ་ཆུ་འགྱུར་རྒྱུ་ཡོད་མ་རེད་ཟེར་བཤད་བསྡད་ཀྱི་ཡོད་རེད།གསེར་ལ་བསྲེགས་བཅད་བརྡར་གསུམ་ག་རེ་བྱས་ན་ཡང་ཐལ་བ་བཟོ་རྒྱུ་ཡོད་མ་རེད་ཟེར་གྱི་ཡོད་རེད།ཡིན་ན་ཡང་།ང་ཚོས་བཙོ་ཐལ་བཟོ་དུས་གསེར་ཐལ་བ་བཟོ་ཡི་ཡོད་རེད།གསེར་ཐལ་ཟེར་མིང་བཏགས་ཀྱི་ཡོད་རེད།དེར་བརྟེན་རྒྱ་མིས་ལབ་རྒྱུ་གང་བྱུང་ཡོད་མ་རེད་ཅེས་དང་།དངུལ་ཆུ་བཙོ་བཀྲུ་ལེགས་པར་གྲུབ་རྗེས་སྨན་ཡང་ནུས་པ་ལྡན་པ་ཡོང་གི་ཡོད་སྐོར་དང་།རིན་ཆེན་རིལ་བུ་ལྟ་བུས་འཕྲལ་གྱི་ན་ཚ་སེལ་བར་ཕན་ཐོགས་ཁར་ན་ཚ་མེད་མཁན་གྱིས་བཟའ་ནའང་ཕུགས་སུ་འབྱུང་ཁམས་ལ་ཕན་ཐོགས་ཡོད་སྐོར་གསུངས་སོགས་ཞིབ་རྒྱས་གསུངས་སོང་།